**MUNKASZERZŐDÉS MÓDOSÍTÁS**

a veszélyhelyzet idején történő csökkentett munkaidős foglalkoztatásnak a Gazdaságvédelmi Akcióterv keretében történő támogatásáról szóló 105/2020. (IV. 10.) Kormányrendeletben foglaltak alapján

Amely létrejött egyrészről a **Munkáltató Kft.** (székhelye: irányítószám város, utca, házszám. adószáma: 00000000-0-00-cégjegyzékszáma: 00-00-000000 munkáltatói jogkört gyakorló: Név ügyvezető) mint munkáltató (a továbbiakban: **Munkáltató**), másrészről:

|  |  |
| --- | --- |
| Név: |   |
| Születési neve: |  |
| Születési hely és ideje: |   |
| Anyja neve: |   |
| Lakcím: |   |
| Adóazonosító: |   |
| TAJ szám |   |

mint munkavállaló (továbbiakban: **Munkavállaló**) (együttesen: **Felek**) között az alulírott helyen és napon az alábbi feltételekkel:

1. A Munkáltató és a Munkavállaló megállapodnak abban, hogy a munka törvénykönyvéről szóló 2012. évi I. törvény (a továbbiakban: Mt.) 58. §-ban foglalt felhatalmazás alapján, továbbá a veszélyhelyzet idején történő csökkentett munkaidős foglalkoztatásnak a Gazdaságvédelmi Akcióterv keretében történő támogatásáról szóló 105/2020. (IV. 10.) Kormányrendeletben (a továbbiakban: Rendelet) foglaltak mentén, különös tekintettel az abban foglalt kötelező, és elvárt tartalmi elemekre a köztük fennálló munkaviszonyt 2020. év május hónap 1. napjától határozott időre, 2020. év július hónap 31. napjáig jelen megállapodásban az alábbiak szerint módosítják:
2. Felek megállapodnak, hogy a köztük korábban létesített munkaviszonyt a Rendelet 2. § ba) pontjában foglaltaknak megfelelően módosítják, mely szerint a munkavállalói létszám csökkentésének megelőzése érdekében a Munkáltató a Munkavállalót heti 20 órának megfelelő csökkentett munkaidőben foglalkoztatja.
3. Felek megállapodnak továbbá, hogy a Munkavállaló személyi alapbére havi bér formájában kerül megállapításra, melynek összege: 80.500,- Ft/hó. A munkavállaló munkabére és egyéb juttatásai bizalmas információnak minősülnek. Minden ezzel kapcsolatos információ kizárólag a munkavállaló, felettese és az azzal munkaköri kötelességből adódóan dolgozó munkavállaló által válhat ismertté.
4. Felek megállapítják, hogy a Rendelet 2. § c) pontjában foglaltaknak megfelelően a jelenleg, 2020. év április hónap 1. napja óta folyó munkaidőkeret április hónap 30. napjával lejár. / vagy: Felek megállapodnak továbbá, hogy a Rendelet 2. § c) pontjában foglaltakkal összhangban a jelenleg, 2020. év január hónap 1. napja óta folyó munkaidőkeret annak eredetileg, a tájékoztatóban foglalt lejártát megelőzően, 2020. év április hónap 30. napjával lezárásra kerül. A felek ennek megfelelően a munkaidőkeret lezárásával egyidejűleg elszámolnak egymással.
5. Felek a Rendelet 4. § (1) bekezdés a) és b) pontja értelmében vállalják, hogy a csökkentett munkaidőben történő foglalkoztatáson túl a kieső munkaidő harminc százalékának megfelelő mértékű egyéni fejlesztési időben állapodnak meg a támogatás időtartamára. Ezen időtartamra a Munkavállaló mentesül a munkavégzési kötelezettsége alól. Munkavállaló a (2) bekezdés a), b) és c) pontjában foglaltak szerint vállalja a jövedelem kieséssel járó, csökkentett munkaidőben történő munkavégzést, továbbá azt, hogy a  kérelem szerinti munkaviszonya melletti – esetleges – újabb munkaviszony létrehozása a  támogatás időtartamát követően nem lesz akadálya a  csökkentett munkaidőt megelőző munkaidőhöz való visszatérésnek, valamint azt, hogy az egyéni fejlesztési időben a Munkáltató rendelkezésére áll.
6. Felek megállapodnak, hogy a Rendelet 4. § (3) bekezdés b) pontja értelmében a támogatás ideje alatt rendkívüli munkaidőben történő munkavégzés elrendelésére nem kerül sor, továbbá a Rendelet 5. § (2) bekezdésében foglaltaknak megfelelően a támogatás időtartama alatt nem kerül sor az Mt. 53. § szerinti, munkaszerződéstől eltérő foglalkoztatásra.
7. Felek megállapodnak, hogy a Rendelet 4. § (3) bekezdés e) pontjában foglaltaknak megfelelően a Munkáltató az egyéni fejlesztési időre a Munkavállalónak munkabért fizet úgy, hogy a d) pontban foglaltaknak megfelelően atámogatással együtt a munkabér összege a támogatás időtartama alatt elérje a munkavállaló távolléti díját.

A felek közt korábban létrejött **megállapodás egyéb pontjai változtatás nélkül hatályukban fennmaradnak.**

**Kelt: Pécsett, 2020. év április hónap 17. napján**

 **Munkáltató Kft**

 **Munkavállaló Munkáltató képviseletében eljár**

 **XY XY ügyvezető**